Miestne zastupiteľstvo mestskej časti Bratislava–Petržalka

Materiál na rokovanie Miestneho zastupiteľstva
mestskej časti Bratislava–Petržalka
dňa 5. mája 2009

Materiál číslo: 354/2009

K bodu:	Návrh Všeobecne záväzného nariadenia mestskej časti Bratislava-Petržalka, ktorým sa mení a dopĺňa Všeobecne záväzné nariadenie mestskej časti Bratislava-Petržalka č. 3/1994 zo dňa 7.2.1994 o zásadách hospodárenia s majetkom mestskej časti Bratislava-Petržalka a s majetkom zvereným jej do správy hlavným mestom Slovenskej republiky Bratislavou v znení VZN č. 2/1996, VZN č. 4/1996 a VZN č. 4/1999

Predkladá:					Návrh uznesenia:

Juraj Kováč					Miestne zastupiteľstvo mestskej časti Bratislava-1. zástupca starostu				Petržalka

		s a     u z n á š a

Prerokované:		na VZN, ktorým sa mení a dopĺňa VZN mestskej
		časti Bratislava-Petržalka č. 3/1994 zo dňa
v miestnej rade	7.2.1994 v znení VZN č. 2/1996, VZN č. 4/1996
dňa 21.04.2009	a VZN č. 4/1999 o zásadách hospodárenia s majetkom mestskej časti Bratislava-Petržalka	a s majetkom zvereným jej do správy hlavným	mestom SR Bratislavou

Spracovateľ:
Juraj Kováč
1. zástupca starostu

Dôvodová správa

Na základe uznesenia Miestneho zastupiteľstva mestskej časti Bratislava-Petržalka č. 296/2008 zo dňa 16.12.2008 bolo uložené 1. zástupcovi starostu, aby predložil materiál, ktorý rieši otázku nájmov nehnuteľností na dobu neurčitú, nakoľko v súčasnej dobe platné Všeobecne záväzné nariadenie č. 3/1994 o zásadách hospodárenia s majetkom mestskej časti Bratislava-Petržalka a s majetkom zvereným jej do správy hlavným mestom Slovenskej republiky Bratislavou v znení neskorších zmien a doplnkov (VZN č. 2/1996, VZN č. 4/1996, VZN č. 4/1999) tento problém nerieši. Zmenou VZN sa rozličné stanoviská k nájmu na dobu neurčitú zjednotia a bude taxatívne určené, kto schvaľuje takýto nájom.

377/1990 Zb.
Zákon
o hlavnom meste Slovenskej republiky Bratislave

§ 15
Miestne zastupiteľstvo

(2) Miestnemu zastupiteľstvu je vyhradené

a)	uznášať sa na všeobecne záväzných nariadeniach s platnosťou pre mestskú časť;

c)	určovať pravidlá nakladania s majetkom mestskej časti a so zvereným majetkom v súlade so štatútom;

Štatút Hlavného mesta Slovenskej republiky Bratislavy

Čl. 18

(4) Miestne zastupiteľstvo rozhoduje o najdôležitejších otázkach miestneho významu, najmä

a)	uznáša sa na všeobecne záväzných nariadeniach mestskej časti (ďalej len „nariadenie mestskej časti“);

b)	určuje zásady hospodárenia a nakladania so zvereným majetkom a so zverenými finančnými príjmami, ako aj s vlastnými finančnými príjmami a vlastným majetkom získaným vlastnou činnosťou, schvaľuje najdôležitejšie úkony týkajúce sa tohto majetku a finančných príjmov a kontroluje hospodárenie s ním.

VZN hlavného mesta SR Bratislavy č. 14/2002

o zásadách hospodárenia s majetkom hlavného mesta Slovenskej republiky Bratislavy (úplné znenie všeobecne záväzného nariadenia hlavného mesta Slovenskej republiky Bratislavy č. 2/1993 o zásadách hospodárenia s majetkom hlavného mesta Slovenskej republiky Bratislavy, ako vyplýva zo zmien a doplnení vykonaných všeobecne záväzným nariadením č. 9/1994 a všeobecne záväzným nariadením č. 6/2000)

§ 19

Hospodárenie s majetkom hlavného mesta zvereným do správy mestským častiam

Pre hospodárenie s majetkom hlavného mesta zvereným do správy mestskej časti určí miestne zastupiteľstvo zásady hospodárenia najmenej v rozsahu uvedených v tomto všeobecne záväznom nariadení.

VZN mestskej časti Bratislava-Petržalka č. 3/1994 zo dňa 7.2.1994

o zásadách hospodárenia s majetkom mestskej časti Bratislava Petržalka a s majetkom zvereným jej do správy hlavným mestom Slovenskej republiky Bratislavou v znení VZN č. 2/1996, VZN č. 4/1996a VZN č. 4/1999 (úplné znenie)

§ 9
Prenájom majetku

(1)	Prebytočný alebo neupotrebiteľný majetok v správe miestnej organizácie sa môže prenechať do užívania právnickej alebo fyzickej osobe.

(2)	Každý nájom nehnuteľného majetku na dobu dlhšiu ako 5 rokov vrátane každého predĺženia nad túto dobu, okrem bytov, a nájom nebytových priestorov o výmere nad 50 m2 v prípade zmeny funkčného využitia podlieha schváleniu miestnym zastupiteľstvom.

§ 17
Úkony hospodárenia s majetkom, ktoré podliehajú schváleniu mestskou časťou

(1) Miestne zastupiteľstvo schvaľuje :

a)	odplatné nadobúdanie nehnuteľností do vlastníctva mestskej časti,
b)	prevody vlastníctva nehnuteľného majetku; pokiaľ sa má však prevod uskutočniť na základe výsledku obchodnej verejnej súťaže alebo verejnej dražby, miestne zastupiteľstvo schvaľuje len podmienky súťaže alebo dražby,
c)	prenájom nehnuteľného majetku nad dobu dlhšiu ako 5 rokov vrátane každého predĺženia nad túto dobu okrem bytov, pokiaľ sa má nájom uskutočniť na základe výsledku obchodnej verejnej súťaže, miestne zastupiteľstvo schvaľuje len podmienky súťaže,

Vo VZN hlavného mesta SR Bratislavy č. 14/2002 v žiadnom paragrafe nie je uvedený nájom na dobu neurčitú. Podľa § 19 miestne zastupiteľstvo určí najmenej taký istý rozsah hospodárenia s majetkom ako je vo VZN č. 14/2002. To znamená, že miestne zastupiteľstvo môže prijať prísnejšie pravidlá pre hospodárenie s majetkom.

Materiál bol prerokovaný v komisii podnikateľských činností dňa 18.03.2009, komisii správy miestneho majetku a miestnych podnikov dňa 23.03.2009 a následne odporučený členmi jednotlivých komisií na schválenie Miestnym zastupiteľstvom mestskej časti Bratislava-Petržalka. Rokovanie komisie finančnej sa konalo dňa 06.04.2009. Miestna rada mestskej časti Bratislava-Petržalka prerokovala tento materiál na svojom zasadnutí 21.04.2009 a odporučila Miestnemu zastupiteľstvu mestskej časti Bratislava-Petržalka uzniesť sa na predloženom všeobecnom záväznom nariadení.

Doložky k VZN:

1.	Rozpočtová doložka
-	schválenie predkladaného návrhu nepredpokladá dopad na obecný rozpočet.

2.	Finančná doložka
-	schválenie predkladaného návrhu nebude mať finančný dopad na obyvateľov mestskej časti Bratislava-Petržalka.

3.	Ekonomická doložka
-	schválenie predkladaného návrhu nebude mať dopad na hospodárenie podnikateľskej sféry mestskej časti Bratislava-Petržalka.

4.	Environmentálna doložka
-	schválenie predkladaného návrhu nebude mať dopad na životné prostredie.

5.	Doložka zlučiteľnosti
-	uvedený návrh je v súlade so zákonom č. 377/1990 Zb. o hlavnom meste Slovenskej republiky Bratislave v znení neskorších predpisov a zákonom SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Návrh
Všeobecne záväzné nariadenie
č. ../2009
mestskej časti Bratislava – Petržalka,
ktorým sa mení a dopĺňa
Všeobecne záväzné nariadenie mestskej časti Bratislava – Petržalka,
číslo 3/1994 zo dňa 7.2.1994 o zásadách hospodárenia s majetkom mestskej časti Bratislava Petržalka a s majetkom zvereným jej do správy hlavným mestom Slovenskej republiky Bratislavou v znení VZN č. 2/1996, VZN č. 4/1996 a VZN č. 4/1999

Miestne zastupiteľstvo Bratislava Petržalka podľa § 15 ods. 2 písm. a) a c) zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov a § 9 zákona SNR č. 138/1991 Zb. o majetku obcí v znení neskorších predpisov sa uznieslo na tomto všeobecne záväznom nariadení:

§ 1

a)	V § 9 sa mení znenie odseku (2):
„Každý nájom nehnuteľného majetku na dobu neurčitú a každý nájom nehnuteľného majetku na dobu na dobu dlhšiu ako 5 rokov vrátane každého predĺženia nad túto dobu okrem bytov podlieha schváleniu miestnym zastupiteľstvom.“

b)	V § 9 sa pridáva odsek (3):
„Každý nájom nebytových priestorov o výmere nad 50 m² v prípade zmeny funkčného využitia podlieha schváleniu miestnym zastupiteľstvom.“.

c)	V § 17 odseku (1) sa mení znenie písmena (c):
„prenájom nehnuteľného majetku na dobu neurčitú a prenájom nehnuteľného majetku nad dobu dlhšiu ako 5 rokov vrátane každého predĺženia nad túto dobu okrem bytov; pokiaľ sa má nájom uskutočniť na základe výsledku obchodnej verejnej súťaže, miestne zastupiteľstvo schvaľuje len podmienky súťaže,“.

§ 2

Toto všeobecne záväzné nariadenie nadobúda účinnosť 1. júna 2009.

Milan Ftáčnik
starosta